Askorbo rūgštis

Askorbo rūgštis – organinė rūgštis, turinti antioksidanto savybių. Rūgšties L-enantiomeras žinomas kaip vitaminas C.

Už askorbo rūgšties struktūros tyrimus 1937 metais Nobelio premija chemijos srityje apdovanotas Valteris Havortas (Walter Haworth), o kitais metais už askorbo rūgšties biologinių savybių tyrimus Nobelio premija medicinos srityje apdovanotas Albert Szent-Györgyi.

Askorbo rūgštis būtina kolageno sintezei, audinių atsistatymui, dalyvauja kai kurių amino rūgščių, vitaminų, angliavandenių, riebalų ir kitokių medžiagų metabolizme, imuninės sistemos veikloje, yra svarbi kraujagyslių sienelių vientisumui.

Žmogui per parą reikia apie 100 mg vitamino C.Fiziologijos žodynas. Šiauliai: Liucijus, 2004, 19 p. ISBN 9955-564-63-6.

 Maisto pramonė 
Askorbo rūgštis gaminant maistą naudojama kaip natūralus antioksidantas.
Ant maisto pakuotės pavadinimas gali būti pakeičiamas šiais kodais http://www.food-info.net/lt/e/e300-400.htm E300 – E400:
 E300  L-Askorbo rūgštis
 E301  Natrio L-askorbatas
 E302  Kalcio L-askorbatas
 E303  Kalio L-askorbatas
 E304  Askorbilo palmitatas, askorbilo stearatas
 E315  Eritorbinė rūgštis

E300 – E304 gali būti pagaminti naudojant genetiškai modifikuotus organizmus. E304 gali būti gyvulinės kilmės.

 Išnašos 

Kategorija:Organinės rūgštys
Kategorija:Maistinės rūgštys
Kategorija:Vitaminai